google/wiki40b huggingface dataset:
Abu Bakar Hamzah

Pendidikan

Abu Bakar adalah anak murid Syeikh Abdullah Maghribi (1935) di Madrasah al-Huda ad-Diniyah , Pulau Pinang yang berasaskan mazhab Maliki. Abu Bakar Hamzah menyambung pembelajaran sehingga peringkat sarjana di University of Kent, England. Ketika itu Mohd Farid Arifin, bekas Timbalan Menteri Kesihatan juga sedang menuntut di sana (1981). Kembali ke Malaysia, beliau menjadi pensyarah di Universiti Malaya dari 1984 - 1988.

Politik PAS

Beliau pernah menjadi Ketua Pemuda PAS pusat selama 10 tahun dalam tahun 1958 ketika Pas dipimpin oleh Dr Burhanuddin dan Tan Sri Datuk Dr. Haji Mohd Asri dan pernah memangku Setiausaha Agung PAS daripada Ustaz Othman Abdullah (1960).
Tahun 1969, Abu Bakar Hamzah dipindahkan dari parlimen Bachok ke kawasan DUN Sanglang, Perlis dan diumumkan akan menjadi Menteri Besar Perlis jika menang di sana. Tetapi Abu Bakar kalah di sana. Ekoran itu Presiden PAS, Mohd Asri melantik Abu Bakar sebagai Setiausaha Agung PAS pada 1972 dan sebagai Senator mewakili negeri Kelantan.

Dipecat

Pada 26 April 1974, Abu Bakar selaku Ketua Dewan Pemuda PAS meninggalkan parti PAS apabila PAS di bawah Dato Mohd Asri bin Haji Muda menyertai Barisan Nasional pada 1974. Kemudian beliau dipecat oleh PAS kerana membuat keputusan yang bercanggah dengan keputusan parti.  Beliau tidak melompat parti, sebaliknya kembali ke pangkuan PAS di penghujung usianya. Ramai juga pemimpin PAS tidak bersetuju dengan keputusan jawatankuasa tatatertib PAS Pusat memecat Abu Bakar Hamzah. Bagi mereka, tindakan yang dibuat oleh Abu Bakar Hamzah tidak bertentangan mahupun merugikan parti.

Sekembali dari Universiti Kent, beliau diterima semula ke dalam parti pada Februari 1983 dan dilantik sebagai Jawatankuasa Agung PAS pada 1983 tanpa kehadirannnya di bawah pimpinan Haji Yusuf Rawa. 1985 beliau bertanding menentang Haji Yusuf Rawa selaku Presiden PAS dan Naib Presiden, tetapi kedua-duanya kalah. Ekoran kekalahannya itu, beliau mengupas permasalahan PAS dan disiarkan dalam majalah tabloid sekitar 1980-an.
Beliau membangkitkan “pemimpin buta al-Quran” yang merupakan gagasan awal terhadap perlunya 'kepimpinan Ulama’. Dalam Mesyuarat Agung Tahunan PAS ke-17 dan 18 di Kangar pada 1968, Ustaz Jaiz Anwar terpilih sebagai Ketua Dewan Pemuda PAS Pusat.
Musweiler

Musweiler merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Sassetot-le-Mauconduit

Sassetot-le-Mauconduit ialah komun di jabatan Seine-Maritime dan di kawasan Haute-Normandie di utara Perancis.
Filem Fantômas, 1964

Ringkasan

Wartawan Fandor mengada-adakan satu temu bual dengan Fantomas misteri. Fantomas menjadi marah ...
Pasir Kuda

Poskod

Poskod yang digunakan di Pasir Kuda adalah 16119. Terdapat 16 buah desa di dalam daerah kecamatan Bogor Barat - Kota.
Derma Organ dalam Perspektif Islam

Perspektif Islam terhadap Pemindahan dan Pendermaan Organ

Pemindahan organ adalah satu kaedah rawatan yang tidak disebut secara spesifik di dalam al-Quran mahupun Sunnah Rasulullah SAW. kerana kaedah ini merupakan satu perkembangan baru dalam dunia perubatan. Satu daripada maqassid al-syariah (matlamat syariah) adalah untuk memelihara nyawa. Prinsip-prinsip syariah yang digunakan untuk mengeluarkan fatwa mengenai kaedah pemindahan organ ini termasuklah keperluan mengatasi larangan, memilih jalan yang paling kurang mudarat dan mudarat perlu dirawat dengan berikhtiar. Di Malaysia, fatwa mengenai keharusan pendermaan dan pemindahan organ telah dikeluarkan semenjak bulan Jun 1970 lagi.
Dari perspektif Islam, pemindahan organ diharuskan dengan syarat tidak ada alternatif lain yang boleh menyelamatkan nyawa pesakit. Di samping itu, kaedah rawatan ini juga diharuskan sekiranya tidak mendatangkan mudarat yang lebih besar kepada penerima organ atau penderma organ (sekiranya penderma masih hidup). Islam juga mensyaratkan pendermaan organ dilakukan secara ikhlas dengan niat untuk membantu orang lain semata-mata kerana Allah SWT. dan bukannya bagi tujuan untuk mendapatkan ganjaran, habuan, populariti atau glamor. Organ dan tisu juga tidak boleh diperniagakan kerana Islam melihat jual beli organ dan tisu sebagai suatu perkara yang haram. Pendermaan organ juga perlu mendapat izin dan persetujuan penderma, yakni pendermaan organ tidak boleh dilakukan kerana dipaksa.
Traisen, Jerman

Traisen merupakan sebuah kawasan perbandaran terletak di daerah Bad Kreuznach, North Rhine-Westphalia, Jerman.
Hari Tahun Baharu

Amalan moden

1 Januari menandakan berakhirnya tempoh mengingati peristiwa-peristiwa tahun yang berlalu, terutamanya di radio, televisyen, dan dalam akhbar, yang biasanya dimulakan selepas hari Krismas. Hasil penerbitan sering mengeluarkan rencana akhir tahun yang mengimbas kembali perubahan yang berlaku sepanjang tahun yang lalu. Topik-topik yang sering dibincangkan termasuk politik, bencana alam, muzik dan seni, dan senarai individu terpenting yang meninggal dunia sepanjang tahun yang lalu. Selalunya ada juga rencana mengenai perubahan yang dirancang atau dijangka pada tahun akan datang, seperti menghuraian undang-undang baru yang selalu berkuat kuasa mulai 1 Januari.
Secara tradisi, hari ini merupakan hari jamuan keagamaan, tetapi sejak 1900-an telah menjadi upacara keraian pada malam 31 Disember, iaitu Malam Tahun Baru. Pertunjukan bunga api sering diadakan pada tengah malam. Bergantung kepada undang-undang sesebuah negara, orang ramai boleh dibenarkan menyala bunga api, meskipun dilarang berbuat demikian pada hari-hari lain.
Membuat azam Tahun Baru menjadi peristiwa yang penting, iaitu apa yang seseorang yang berharap akan tunaikan pada tahun akan datang; antaranya berhenti merokok atau minum arak, mengurangkan berat badan atau meningkatkan kesihatan fizikal.
Di semua negara yang menggunakan kalendar Gregory, kecuali Israel, Hari Tahun Baru ialah cuti umum.

Sejarah

Hari Tahun Baru asalnya disambut pada 15 Mac dalam kalendar Rom lama, sebelum dibawa ke 1 Januari pada tahun 153 SM, apabila dua orang konsul Rom ketika itu, yang memberi nama mereka pada kalendar itu, dilantik pada tarikh itu atas sebab-sebab ketenteraan.
Kebanyakan negara di Eropah Barat secara rasminya menerima 1 Januari sebagai Tahun Baru lebih kurang sebelum mengamalkan kalendar Gregory. Kadang-kala ini dipanggil Gaya Sunat, kerana tarikh ini pernah dijadikan Kenduri Sunat, iaitu hari yang kelapan apabila dikira mulai 25 Disember.
Malangsari, Pedes

Poskod

Poskod yang digunakan di Malangsari adalah 41353. Terdapat buah desa di dalam daerah kecamatan Pedes.
Melon Juice (lagu HKT48)

Latar belakang

Pengumuman tarikh single ini dipasarkan semasa persembahan Team H 2nd Stage "Hakata Legend" di Teater HKT48 pada 13 Jun 2013. Sashihara Rino menyampaikan pengumuman tersebut yang mengejutan bagi peminat dan anggota HKT48 yang sedang merayakan Sashihara mendapat tempat pertama dalam Pilihan Raya Senbatsu Penyertaan Single AKB48 yang ke-32.
Lagu "Melon Juice " pertama kali dipersembahkan di hadapan 32,000 orang penonton dalam acara konsert hari pertama kumpulan AKB48 di Fukuoka Yahoo! Dome pada 20 Julai 2013. Konsert tersebut merupakan sebahagian daripada lawatan musim panas AKB48 di lima stadium di Jepun yang berjudul 2013 Manatsu no Dome Tour " Mada Mada , Yaranakya Ikenai Koto ga Aru ". Sebelum lagu ini dinyanyikan, Sashihara mengumumkan nama tajuk dan butiran selanjutnya mengenai single ini. Sashihara memanggil satu per satu nama anggota HKT48 yang terpilih sebagai anggota senbatsu "Melon Juice", dan mengumumkan bahawa kedudukan center (posisi tengah) dibahagikan kepada dua anggota kenkyuusei iaitu Tashima Meru dan Tomonaga Mio.
Lagu "Melon Juice" berirama punk rock bercampur dengan irama pop. Koreografi untuk lagu ini dicipta oleh Takenaka Natsumi. Tema koreografi lagu ini adalah gerakan yang "amat keras dan punk" . Gerakan memutar kepala dilakukan dengan cepat hingga rambut anggota HKT48 menjadi berantakan seperti buah tembikai (melon) dimasukkan di dalam pengisar. Pada bahagian bertahan, anggota HKT48 melakukan mengangguk kepala secara berulang-ulang, dan ketika dipertunjukkan di muka umum, penonton diminta untuk bersama-sama katakan "Melon Juice!". Ciri khas lain dari gerakan tari lagu ini adalah mengambarkan tangan membentuk dua batang straw yang dibuat secara berpasangan oleh ahli-ahli HKT48.
Pengambilan gambar video muzik "Melon Juice " dilakukan di atas pentas live house Yokohama Blitz di Yokohama dengan latar belakang sebuah pengiring band. Seribu orang awam yang berperanan sebagai penonton dipilih melalui loteri. Tsuchiya Takatoshi bertindak sebagai pengarah dalam video muzik ini.
Foto gambar sampul single ini adalah hasil karya jurugambar Aoyama Yuuki yang pernah mengambil gambar Sashihara Rino untuk buku foto berjudul " Sashiko " .
Dolar Borneo Utara British

Dolar Borneo Utara British ialah mata wang Borneo Utara British antara 1882 hingga 1953. Nilainya sama sahaja dengan dolar Selat dan penggantinya, dolar Malaya (mata wang Malaya dan Singapura), iaitu 2 syiling 4 peni setiap dolar, sejak pengenalannya sehingga kedua-dua mata wang itu digantikan dengan dolar Malaya dan Borneo British pada tahun 1953.
Dolar Borneo Utara British dibahagikan kepada 100 sen. Pada sepanjang sejarahnya, duit syiling ditempa dalam jenis mata wang ½ sen, 1 sen, 2½ sen, 5 sen, dan 25 sen. Hanya duit syiling 25 sen mengandungi logam berharga. Nota-nota bank dicetak dalam jenis wata wang 25 sen, 50 sen, $1, $5, $10, dan $25. Reka bentuknya tidak banyak berubah semasa hayatnya dan menonjolkan jata, Gunung Kinabalu atau kedua-duanya. Bagaimanapun, saiz fizikal nota bank menyusut dengan berlangsungnya masa. Kedua-dua duit syiling dan nota bank dikeluarkan oleh Syarikat Borneo Utara British.
Semasa zaman pendudukan Jepun (1942-1945), wang kertas dikeluarkan dalam jenis mata wang 1 sen hingga 1,000 dolar. Nilainya ditetapkan pada kadar 1 dolar = 1 yen Jepun, berbanding dengan kadar pra-perang sebanyak 1:2. Selepas perang, mata wang pendudukan Jepun diisytiharkan sebagai tidak bernilai dan nilai dolar Borneo Utara British dipulihkan kepada nilai berasaskan sterling yang dahulu sebanyak 2 syling 4 peni.
Cinta Ilahi

Sinopsis

Hud seorang remaja yang liar, walaupun begitu, dia masih mendengar kata ibunya. Dia bekerja sebagai budak penghantar tetapi tidak serius mengenai kerjanya dan suka melepak. Keadaan berubah bila dia bertemu dengan Mariam, anak bilal. Disebabkan mahu menawan hati Mariam, dia sanggup berubah dengan sentiasa datang ke masjid dan menghadiri kuliah agama. Malangnya bila Mariam ditunangkan dengan Basri. Apakah yang berlaku seterusnya?
Kampung Kubang Panjang, Tumpat

Poskod

Poskod yang digunakan di Kampung Kubang Panjang, Tumpat, Kelantan ialah 16210.
Genom

Dalam biologi, genom (Inggeris: genome) adalah keseluruhan maklumat keturunan suatu makhluk hidup yang dikod ke dalam DNA (atau RNA untuk sesetengah virus), baik yang merupakan gen ataupun bukan. Genom mencakupi semua maklumat genetik yang dibawa DNA, baik di inti sel, mitokondrion, mahupun plastida. Setiap spesies makhluk hidup memiliki paket genom yang berbeza-beza, yang menjelaskan mengapa perkahwinan silang antara dua spesies boleh menghasilkan keturunan yang mandul. Istilah genom ini dicipta pada 1920 oleh Hans Winkler, seorang profesor botani di Universiti Hamburg, Jerman, sebagai kata lakur dari perkataan gen dan kromosom .
Ski

Ski atau luncur ais ialah sejenis sukan meluncur salji di mana pemainnya menyusuri salji menggunakan dua papan ski yang dipasang di kaki dan tongkat yang dipegang dengan tangan untuk membantu keseimbangan diri.
Permainan ski dikenali sebagai sukan rekreasi, namun ada juga pemain-pemain profesional yang bertanding dalam kejuaraan-kejuaraan antarabangsa misalnya Sukan Olimpik Musim Sejuk.
Loué

Loué merupakan sebuah komun di jabatan Pays-de-la-Loire di barat-laut Perancis.
Comic Rush

Monthly Comic Rush (月刊コミックラッシュ Gekkan Komikku Rasshu) ialah sebuah majalah manga shōnen Jepun, diterbitkan oleh Jive. Isu pertamanya diterbitkan pada 26 Januari 2004; majalah ini dijual secara bulanan pada tanggal 26 haribulan.
Kejohanan Super Series Terbuka Perancis 2007

Keputusan

td : tarik diri
Yeh Kuning

Poskod

Poskod yang digunakan di Yeh Kuning adalah 82218. Terdapat 10 buah desa/kelurahan di dalam daerah kecamatan Jembrana.
Nicolás Otamendi

Vélez

Otamendi membuat penampilan pertamanya dalam Primera División untuk Club Atlético Vélez Sarsfield pada 10 Mei 2008 dimana mereka menang 2–1 ke atas Rosario Central untuk pertandingan Clausura tournament. Otamendi menjaringkan gol profesional pertamanya semasa Apertura 2009, di mana Vélez menang 3–1 ke atas Arsenal de Sarandí. Pada musim itu, dia juga membuat penampilan pertamanya dalam pertandingan kelab antarabangsa iaitu Copa Sudamericana.

Porto

Pada 23 Ogos 2010, Otamendi berpindah ke kelab Portugal, FC Porto dengan yuran €4 juta, menandatangani kontrak lima tahun – Vélez juga mengekalkan 50% hak pendaftarannya, dengan pemain itu mempunyai harga yang ditetapkan iaitu €4 juta lagi yang mesti dipenuhi oleh Porto sebelum bulan September 2011. Dia menjaringkan gol dalam perlawanan pertamanya di mana mereka menang 2–0 ke atas S.C. Olhanense, mengakhiri musim pertamanya dengan membuat 15 penampilan dan menjaringkan lima gol. Dia bermain dalam 40 perlawanan rasmi pada musim 2011–12 dan membantu pasukannya memenangi dua kejuaraan utama.

Valencia

Pada 5 Februari 2014, Otamendi dijual kepada Valencia CF dengan harga €12 juta, menandatangani kontrak lima tahun bermula 1 Julai. Dia kemudiannya dipinjamkan kepada Clube Atlético Mineiro di Brazil.
Otamendi membuat penampilan pertamanya dalam liga teratas Sepanyol pada 23 Ogos 2014 ketika pasukannya seri 1–1 dengan Sevilla FC. Dia menjaringkan gol pertama untuk kelab barunya pada 4 Oktober, membantu mereka menang 3–1 ke atas Atlético Madrid.
Pada 4 Januari 2015, Otamendi menjaringkan gol kemenangan 2-1 Valencia ke atas Real Madrid, mengakhiri rekod 22 kemenangan berturut-turut kelab itu. Selepas membantu Los Che layak ke Liga Juara-Juara buat kali pertama dalam tempoh empat tahun, dia merupakan satu-satunya pemain Valencia yang dinamakan dalam Pasukan Tahunan La Liga.

Manchester City

Pada 20 Ogos 2015, Otamendi menyertai kelab Liga Perdana Inggeris, Manchester City dengan harga £28.5 juta, naik ke £32 juta, menandatangani kontrak lima tahun.

Karier antarabangsa

Pada bulan April 2009, Otamendi telah dipanggil ke pasukan kebangsaan Argentina oleh jurulatih, Diego Maradona untuk perlawanan persahabatan menentang Panama. Ketika dia dipilih, dia hanya baru bermain 11 perlawanan profesional. Dia membuat penampilan pertamanya pada 20 Mei dimana mereka menang 3–1 .
Pada 19 Mei 2010, Otamendi disenaraikan dalam skuad 23 pemain Argentina untuk Piala Dunia FIFA 2010. Otamendi menjaringkan gol pertamanya untuk Argentina pada 2 September 2011 ketika kemenangan 1–0 ke atas Venezuela di Kolkata.
Selepas tidak disenaraikan dalam skuad Argentina untuk Piala Dunia FIFA 2014, Otamendi dipilih oleh Gerardo Martino untuk Copa América 2015.
Uterga

Uterga merupakan sebuah bandar dan kawasan perbandaran yang terletak di Sepanyol dalam wilayah Navarre.
Ketupat hadiah

Ketupat hadiah adalah salah satu bentuk ketupat hiasan yang boleh didapati.Ia dianyam dengan menggunakan dua helai ribon menyerupai kotak hadiah. ia dihasilkan bagi tujuan satu hasil seni yang boleh disimpan lama, ribon plastik digunakan untuk membentuk sarung ketupat.
Ia dibuat lebih kepada untuk hiasan atau hasil seni kerana kesukaran menganyamnya dalam jumlah besar yang diperlukan bagi tujuan perniagaan.
Monoharpur

Demografik 2001

Menurut bancian India pada tahun 2001, Monoharpur memiliki bilangan penduduk seramai 20,825. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Monoharpur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
3G (Generasi Ketiga)

Piawai 3G

Teknologi 3G sepatutnya merupakan satu piawaian dunia, tetapi kini telah berpecah kepada tiga.

UMTS (W-CDMA)

UMTS ( Universal Mobile Telephone System ) atau Sistem Telefon Bimbit Universal berasal daripada teknologi W- CDMA dan merupakan jawapan kepada negara yang lebih menggunakan GSM. Sistem ini berpusat di Eropah. UMTS diurus oleh 3GPP, organisasi yang turut menguruskan GSM, GPRS, dan EDGE.

CDMA2000

CDMA2000 adalah lanjutan kepada 2G CDMA standard IS-95. CDMA2000 berfungsi di luar zon GSM di Amerika Syarikat, Jepun dan Korea. CDMA2000 diuruskan oleh 3GPP2, satu syarikat berasingan dengan 3GPP.

TD-SCDMA

TD-SCDMA ialah standard 3G terbaru yang dibangunkan dengan kerjasama Siemens bersama syarikat China, Datung. Kedua-dua syarikat ini akan melancarkan sistem ini pada tahun 2005.

3G dan spekulasi teknologi

Lesen 3G dan spektrum radio dilelong di Eropah pada 1990-an. Mempercayai teknologi baru ini, syarikat syarikat telekomunikasi Eropah membelanjakan melebihi €109 bilion untuk lesennya, dan lebih kurang €200 bilion lagi dibelanjakan untuk peralatan dan pemasaran.
Apabila teknologi 3G gagal mendapatkan keuntungan, pelabur dibebani dengan lesen yang tidak berharga dan hutang yang berlambak. Banyak syarikat menganggap 3G sebagai satu kegagalan, dan sesetengah mereka cuba berbincang dengan kerajaan berkenaan perlesenan tersebut.
Raja Busu

Raja Hassan bin RM Raja Nala ibni Almarhum Sultan Salehhuddin atau juga lebih dikenali sebagai Raja Busu ialah anak kepada Yang Teramat Mulia Raja Muda Raja Nala ibni Sultan Salehuddin. Menurut J. M. Gullick, perkataan 'Busu' adalah berdasarkan kepada Bongsu yang menjadi panggilan dalam sistem kekeluargaan orang Melayu yang memberi maksud anak yang paling muda atau terakhir sekali.
Raja Busu dipercayai telah datang dan meneroka Lukut pada sekitar tahun 1815 dan mula bergiat aktif dalam kegiatan perlombongan bijih timah. Beliau dilantik sebagai pembesar Lukut di bawah naungan kerajaan Selangor dan dalam masa yang sama segala hasil bijih timah adalah menjadi milik beliau sepenuhnya tanpa cukai oleh Sultan Selangor.
Lukut menjadi daerah yang sibuk dan Raja Busu telah membawa masuk pelombong-pelombong Cina terutama dari Melaka untuk bekerja di lombong-lombong daerah ini. Menurut catatan, Orang Melayu banyak memainkan peranan sebagai penguasa lombong-lombong, manakala orang-orang Cina hanya menjadi pekerja-pekerja mereka. Segala hasil cukai akan diserahkan kepada Raja Busu.
Penduduk Lukut semakin ramai menjelang 1818, dipercayai populasi penduduknya seramai 1,000 orang di mana 1/3 adalah orang-orang Cina.Hasil bijih timah juga semakin meningkat dan dipercayai dapat diperolehi sebanyak 3,600 pikul setahun.
Atas kecemerlangan perlombongan ini, Raja Busu bertindak menaikkan cukai sebanyak 10 peratus. Perkara ini telah mendapat tentangan hebat daripada para pelombong dan pemodal dari Melaka terutamanya orang Cina. Sehingga berlakulah perberontakan pada tahun 1834 sehingga menyebabkan Raja Busu telah dibunuh. Jenazah Raja Busu yang terbakar telah dibawa ke sebuah bukit di Kampung Kuala Lukut (kini Chuah) yang dimakamkan di sana.
Kematian Raja Busu menyebabkan Lukut telah kehilangan seorang pembesar Melayu yang ulung di Lukut dan secara langsung menyebabkan semua aktiviti ekonomi Lukut selepas 1834 hampir lenyap dan sunyi. Lombong-lombong dikatakan ditinggalkan kerana kebanyakan orang-orang Cina kebanyakannya berhijrah ke Sungai Ujong dan Melaka bagi menyelamatkan diri dari serangan balas pengikut Raja Busu.
Kasus genitif

Kasus genitif; juga disebut kasus milik atau kasus kedua ialah kasus tatabahasa yang menandakan sebuah kata nama yang mengubah kata nama yang lain. Ia sering menandakan kata nama yang memiliki kata nama yang lain; walau bagaimanapun, ia juga dapat menandakan pertalian yang lain daripada pemilikan: kata kerja tertentu dapat mengambil argumen dengan kasus genitif, dan ia juga dapat digunakan dengan adverba.
Hottenbach

Hottenbach merupakan sebuah kawasan perbandaran terletak di daerah Birkenfeld, Rhineland-Palatinate, Jerman.
Neiyyur

Demografik 2001

Menurut bancian India pada tahun 2001, Neiyyur memiliki bilangan penduduk seramai 9,479. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Neiyyur memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 50% lelaki dan 50% wanita mampu membaca. 10% dari populasi berusia di bawah 6 tahun. (2001)
Simen Portland

Simen Portland adalah sejenis simen yang paling umum digunakan secara umum di seluruh dunia sebagai bahan asas konkrit, mortar, stuko, dan bukan khusus grout. Ia dibangunkan daripada jenis hidraulik lain di England pada pertengahan abad ke-19, dan biasanya berasal dari batu kapur. Ia adalah serbuk halus, yang dihasilkan oleh pemanasan batu kapur dan mineral tanah liat dalam satu tan untuk membentuk klinker, mengisar klinker, dan menambah 2 hingga 3 peratus daripada gipsum. Beberapa jenis simen Portland boleh didapati. Simen Portland dipanggil biasa (OPC), berwarna kelabu, tetapi simen Portland putih juga didapati. Namanya berasal dari kesamaannya dengan batu Portland yang digelar di Isle of Portland di Dorset, England. Ia dinamakan oleh Joseph Aspdin yang memperoleh paten untuknya pada tahun 1824. Namun, anaknya, William Aspdin dianggap sebagai penemu semen Portland "moden" akibat perkembangannya pada tahun 1840an.
Simen Portland adalah kaustik, jadi ia boleh menyebabkan luka bakar kimia. Serbuknya boleh menyebabkan kerengsaan atau, dengan pendedahan teruk, kanser paru-paru, dan boleh mengandungi beberapa komponen berbahaya, seperti silika kristal dan kromium heksavalen. Kebimbangan alam sekitar adalah penggunaan tenaga yang tinggi yang diperlukan untuk melombong, mengilang, dan mengangkut simen, dan pencemaran udara berkaitan, termasuk pembebasan gas rumah hijau (mis., Karbon dioksida), dioksin, NOₓ, SO₂, dan partikel.
Kos rendah dan ketersediaan meluas batu kapur, shales, dan lain-lain bahan yang semulajadi yang digunakan di simen Portland menjadikannya salah satu bahan kos terendah yang digunakan secara meluas sepanjang abad yang lalu. Konkrit yang dihasilkan dari simen Portland adalah salah satu bahan binaan paling serba boleh di dunia.
Suka Jadi, Karawaci

Poskod

Poskod yang digunakan di Suka Jadi adalah 15113. Terdapat 16 buah desa di dalam daerah kecamatan Karawaci.
Pekan Salak, Selangor

Pentadbiran

Pekan Salak merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Sepang.
Norken

Norken merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Sekolah Jenis Kebangsaan (C) Chung Wah

Aktiviti

22 Mei 2011 (Ahad): Karnival sekolah sempena sambutan ulangtahun penubuhan ke-75 SJKC Chung Wah, Sasaran. 
27 - 29 April 2012 (Jumaat - Ahad): Kem Motivasi UPSR 
22 Jun 2012 (Jumaat): Program Sekalung Budi 
                     Hari bersama ibubapa/penjaga murid untuk upacara minum teh & penyerahan kad 
                     laporan kemajuan murid.
Sekolah Agama Rakyat Masjid Al-Falah

Sekolah Agama Rakyat Masjid Al-Falah merupakan sebuah sekolah agama rakyat yang terdapat di Subang Jaya 9, Selangor.
Vitoria-Gasteiz

Vitoria-Gasteiz merupakan sebuah kawasan perbandaran di Sepanyol di Álava, di komuniti autonomi Basque.
Ermua

Ermua merupakan sebuah kawasan perbandaran di Sepanyol di Biscay, di komuniti autonomi Basque.
Villarramiel

Villarramiel merupakan sebuah kawasan perbandaran di Sepanyol di Palencia, di komuniti autonomi Castile dan León.